ຊຸກຍູ້ຄວາມສາມັກຄີ, ມິດຕະພາບ ຫວຽດນາມ - ແອນຊານວາດໍ
(VOVWORLD) -ຕອນບ່າຍວັນທີ 28 ສິງຫາ, ຢູ່ ຮ່າໂນ້ຍ, ທ່ານ ດົນຕວນຟອງ, ເລຂາທິການໃຫຍ່ ທັງເປັນ ຮອງປະທານຮັບຜິດຊອບ ສະຫະພັນບັນດາອົງການຈັດຕັ້ງມິດຕະພາບ ຫວຽດນາມ (VUFO), ຕ້ອນຮັບ ທ່ານ Carlos Castaneda ຮອງລັດຖະມົນຕີກະຊວງການຕ່າງປະເທດ ແອນຊານວາດໍ
ທີ່ພວມຢ້ຽມຢາມ ຫວຽດນາມ ຢ່າງເປັນທາງການ. ທີ່ການຕ້ອນຮັບ, ທ່ານ ຮອງປະທານ ດົນຕວນຟອງ ຖືວ່າ: ໂດຍການພົວພັນທີ່ເປັນມູນເຊື້ອອັນດີງາມຂອງສອງປະເທດແຕ່ຊຸມປີ 80 ຂອງສະຕະວັດກ່ອນ, ສອງປະເທດຈະຮ່ວມມືກັນຢ່າງແໜ້ນແຟ້ນ ແລະ ຮອບດ້ານກວ່າອີກ, ໃນນັ້ນມີການເພີ່ມທະວີບັນດາການເຄື່ອນໄຫວແລກປ່ຽນປະຊາຊົນ. ທ່ານ ດົນຕວນຟອງ ສະເໜີ ທ່ານ ຮອງລັດຖະມົນຕີກະຊວງການຕ່າງປະເທດ ແອນຊານວາດໍ ຊ່ວຍເຫຼືອແນະນຳບັນດາອົງການຈັດຕັ້ງຄູ່ຮ່ວມມືໃຫ້ຄະນະກຳມະການສາມັກຄີ ກັບ ປະຊາຊົນ ແອນຊານວາດໍທີ່ສັງກັດ VUFO ເພື່ອແນໃສ່ຊຸກຍູ້ການພົບປະແລກປ່ຽນປະຊາຊົນລະຫວ່າງສອງຝ່າຍ. ທ່ານ ຮອງລັດຖະມົນຕີກະຊວງການຕ່າງປະເທດ Carlos Castaneda ຢືນຢັນວ່າ: ຄວາມສາມັກຄີ ແລະ ມິດຕະພາບ ແມ່ນພື້ນຖານເພື່ອສ້າງເປັນການພົວພັນຍາວນານ ແລະ ໝັ້ນຄົງ ລະຫວ່າງ ແອນຊານວາດໍ ແລະ ຫວຽດນາມ.